Modelbaas steeds nie oor seksklagte gevonnis | Maroela Media
De Villiers het Woensdag in die hooggeregshof in Johannesburg verskyn waar die vonnisverrigtinge teen hom vir die soveelste keer uitgestel is. Dit ten spyte van die feit dat regter Cassim Moosa in Februarie gesê het dit is die laaste keer wat hy toelaat dat die saak uitgestel word.
De Villiers is sedert sy skuldigbevinding nog die hele tyd op borgtog. Hy sal weer op 29 April in die hof verskyn.
De Villiers is in Februarie 2017 skuldig bevind aan verkragting, seksuele aanranding, seksuele gereedmaking, bedrog, dat hy kinders aan pornografie blootgestel het en toegang gehad het tot kinderpornografie.
Hy het op 5 Oktober 2015 die eerste keer in die hooggeregshof in Palm Ridge verskyn. Hy is onder meer daarvan beskuldig dat hy ŉ 14-jarige meisie in 2011 in Rustenburg gemolesteer het en ŉ 15-jarige meisie van Kempton Park verkrag het.
Nog ŉ aanklag teen De Villiers het verband gehou met ŉ voorval tussen 2006 en 2007 toe ŉ volwasse vrou in Alberton seksueel aangerand is. Hy het ook in 2008 SMS-boodskappe aan ŉ minderjarige gestuur waarin hy eksplisiete seksuele versoeke aan haar rig. Van die 38 aanklagte was 11 vir bedrog en diefstal van meer as R200 000.
De Villiers het einde verlede jaar tydens ŉ hofverskyning gesê hy het geen berou oor sy dade nie aangesien hy onskuldig is.
Dis uiters laks van ons regstelsel!!! Die man moet gaan waar hy hoort.. Tronk en toegesluit en sleutel weg..
Hoe kan n regter toelaat dat n misdadiger woer woer speel met die hof. Praat nie eers van ander sake wat nie datums kan kry nie want die rol is vol. Vonnis hom en bere hom.
SIEK SIEK SIEK!
Oi joi joi. Baie sleg vir die regstelsel.